1. pielikums

Ministru kabineta

2021. gada 29. jūnija

noteikumiem Nr. 455

**Lēmuma un iesniedzamās informācijas par adreses piešķiršanu, maiņu, likvidēšanu vai esošās adreses saglabāšanu viensētai, ēkai, apbūvei paredzētajai zemes vienībai un telpu grupai saturs**

|  |  |  |  |  |  |  |  |
| --- | --- | --- | --- | --- | --- | --- | --- |
| Veiktā darbība (adreses piešķiršana, maiņa, tai skaitā adreses pieraksta formas precizēšana, likvidēšana vai esošās adreses saglabāšana) | Adresācijas objekts (viensēta, ēka, apbūvei paredzēta zemes vienība un telpu grupa) | Adresācijas objekta un, ja nepieciešams, ar to funkcionāli saistīto objektu kadastra apzīmējums,  ja tāds ir | Adresācijas objekta esošā adrese,  ja tāda ir | Esošā adresācijas objekta kods adrešu klasifikatorā,  ja tāds ir | Adresācijas objekta jaunā adrese | Adresācijas objekta un, ja nepieciešams, ar to funkcionāli saistīto objektu jaunais kadastra apzīmējums,  ja tāds ir | Cita informācija,  ja tāda ir |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |

**Paskaidrojumi tabulas aizpildīšanai:**

**1. aile** – norāda vienu no šādām darbībām:

piešķiršana – norāda, ja piešķir jaunu adresi, kas līdz šim nav reģistrēta Valsts adrešu reģistra informācijas sistēmā, vai Kadastra informācijas sistēmā jau reģistrētam objektam piešķir jaunu adresi. Norādot darbību "piešķiršana", adresācijas objektam piešķir jaunu adresācijas objekta kodu, izņemot, ja Valsts adrešu reģistra informācijas sistēmā jau reģistrētu adresi piešķir kādam objektam, kuram līdz šim adrese nebija piešķirta;

maiņa – norāda, ja maina adresācijas objekta adreses pierakstu, tai skaitā precizē adreses pieraksta formu. Norādot darbību "maiņa", adresācijas objektam saglabā adresācijas objekta kodu;

likvidēšana – norāda, ja adresācijas objekts vairs nepastāv vai ja adresi likvidē konkrētam kadastra objektam Kadastra informācijas sistēmā, piemēram, tikai vienai no ēkām uz zemes vienības;

esošās adreses saglabāšana – norāda, apvienojot adresācijas objektus, piemēram, apvienojot divus dzīvokļus, vai ja Kadastra informācijas sistēmā adrese bija piesaistīta vairākiem objektiem un vienam no objektiem saglabā esošo adresi, bet pārējiem piešķir jaunu, piemēram, vienai no dzīvojamajām ēkām saglabā esošo adresi, bet otrai piešķir jaunu.

**2. aile** – norāda adresācijas objektu (viensēta, ēka (norāda ēkas nosaukumu – veikals, dzīvojamā māja, administratīvā ēka u. c.), apbūvei paredzēta zemes vienība un telpu grupa (norāda telpu grupas nosaukumu – dzīvoklis, birojs u. c.)), kuram adresi piešķir, maina, likvidē vai saglabā.

**3. aile** – norāda adresācijas objekta un, ja nepieciešams, ar to funkcionāli saistīto objektu kadastra apzīmējumus. Piešķirot jaunu adresi, norāda visu objektu kadastra apzīmējumus, kuriem adresi piešķir. Mainot adresi, norāda visu objektu kadastra apzīmējumus, kuriem Kadastra informācijas sistēmā šī adrese ir piesaistīta. Likvidējot adresi, norāda visu objektu kadastra apzīmējumus, kuriem adresi likvidē.

**4. aile** – mainot vai likvidējot adresi, norāda adresācijas objekta Valsts adrešu reģistra informācijas sistēmā esošo adresi. Adreses pierakstu veido atbilstoši šo noteikumu IV nodaļā noteiktajām prasībām.

**5. aile** – norāda Valsts adrešu reģistra informācijas sistēmā esošā adresācijas objekta kodu adrešu klasifikatorā, ja tāds ir, piemēram, mainot adresi.

**6. aile** – norāda adresācijas objekta jauno adresi. Adreses pierakstu veido atbilstoši šo noteikumu IV nodaļā noteiktajām prasībām.

**7. aile** – norāda adresācijas objekta un, ja nepieciešams, ar to funkcionāli saistīto objektu jauno kadastra apzīmējumu, ja tāds ir.

**8.** **aile** – norāda citu informāciju, ja tāda ir, piemēram, informāciju par adreses piešķiršanu ēkām, kas ir savstarpēji bloķētas un kurām ir vienota ēku fasāde, kopīgi pamati un pārsegumi, Valsts valodas centra atzinuma numuru un datumu u. c.

Ministru prezidenta biedrs,

tieslietu ministrs J. Bordāns